Lentilha gravitacionala

Una lentilha gravitacionala ò miratge gravitacionau es, en astrofisica, un fenomèn fisic engendrat per la preséncia d'un objècte celèst fòrça massís (galaxia, amàs de galaxias...) entre un observator e una fònt « luminosa » luenchenca. D'efiech, la lentilha gravitacionala, en causa de son camp gravitacionau, desvia lei rais luminós que passan a proximitat. Au nivèu de l'observator, aquò deforma l'imatge qu'es vist.

Predicha per la relativitat generala d'Albert Einstein, l'existéncia dei lentilhas gravitacionalas es estada observada per de telescòpis poderós coma lo telescòpi espaciau Hubble. La probabilitat d'observar un tau fenomèn aumenta generalament quand s'obsèrva de regions luechencas de l'Univèrs. An un interès important car permèton de veire pus aisament de regions luenchencas gràcias ais efiechs d'agrandiment de la lentilha. Per aquela rason, son l'objècte d'estudis importants.

 Liames intèrnes 

 Relativitat generala.

 Bibliografia 

 (en) A. Einstein, « Lens-like Action of a Star by the Deviation of Light in the Gravitational Field », Science, vol. 84, n° 2188, pp. 506–507.
 (de) O. Khvolson, « Über eine mögliche Form fiktiver Doppelsterne », Astronomische Nachrichten, vol. 221, n° 20, 1924, pp. 329–330.

 Nòtas e referéncias 

Categoria:Astrofisica
Categoria:Astronomia.